Държавен вестник, бр. 16, 2021 г., стр. 146

СТР.  146	
Д Ъ Р Ж А В Е Н  В Е С Т Н И К 	
БРОЙ  16
3.3.1. Изисквания към структурата (кли­
ника, отделение по ревматология от второ 
ниво на компетентност) за осъществяване 
на дейността.
3.3.1.1. Дейността по ревматология от 
второ ниво на компетентност може да се 
осъществява:
3.3.1.1.1. в самостоятелна клиника или 
отделение по ревматология;
3.3.1.1.2. в отделение по ревматология към 
клиника по вътрешни болести от най-малко 
второ ниво на компетентност;
3.3.1.1.3. като дейност по ревматология в 
клиника/отделение по вътрешни болести от 
минимум второ ниво на компетентност, без да 
се разкрива обособена структура (отделение/
клиника) по ревматология, при спазване на 
останалите изисквания за структура от второ 
ниво на компетентност по ревматология.
3.3.1.2. Осигуреност със структури/дей­
ности (други условия), които могат да бъдат 
осигурени по договор с други лечебни за­
ведения, с конкретизиране на територията:
3.3.1.2.1. лечебното заведение, в което има 
структура по ревматология от второ ниво 
на компетентност трябва да разполага със 
собствено отделение/клиника по образна ди­
агностика, разположено/а на адреса, на който 
се осъществява дейността по ревматология, 
или да е осигурило по договор обслужване на 
пациентите от отделение/клиника по образна 
диагностика, в което има налични рентгенов 
апарат и компютърен томограф, разположени 
на адреса, на който се осъществява дейността 
по ревматология;
3.3.1.2.2. лечебното заведение трябва да 
разполага със собствено отделение/клиника 
по физикална и рехабилитационна медицина 
или да е осигурило по договор обслужване 
на пациентите от отделение/клиника по 
физикална и рехабилитационна медицина, 
намиращо се на територията на населеното 
място, в което се осъществява дейността по 
ревматология;
3.3.1.2.3. лечебното заведение трябва да 
разполага със собствени или осигурени по 
договор микробиологична и клинична лабо­
ратория от най-малко второ ниво на компе­
тентност съгласно съответните медицински 
стандарти, намиращи се на територията на 
населеното място, в което се осъществява 
дейността по ревматология, като с догово­
ра трябва да се обезпечава задължително 
24-часово осъществяване на необходимите 
медико-диагностични дейности;
3.3.1.2.4. лечебното заведение трябва да 
разполага със собствена или осигурена по 
договор имунологична лаборатория от най-
малко второ ниво на компетентност съгласно 
медицинския стандарт по клинична имуноло­
гия, намираща се на територията на страната.
3.3.1.3. Изисквания за персонал – задъл­
жителни:
3.3.1.3.1. в структура по ревматология 
от второ ниво на компетентност работят 
най-малко 4 лекари, от които най-малко 2 с 
призната специалност „Ревматология“;
3.3.1.3.2. в случаите на т. 3.3.1.1.3 общият 
брой лекари се осигурява в рамките на кли­
никата/отделението по вътрешни болести, 
като най-малко 2 от лекарите трябва да са с 
призната специалност „Ревматология“;
3.3.1.3.3. числеността на лекарския състав 
трябва да гарантира оптимално 24-часово 
осъществяване на дейността;
3.3.1.3.4. броят на медицинските сестри се 
определя от обема и натовареността на здрав­
ните грижи, които се извършват в клиниката/
отделението, и възможността за осигуряване 
на непрекъснати качествени здравни грижи 
в рамките на 24 часа.
3.3.2. В структура от второ ниво на ком­
петентност се извършват следните дейности:
3.3.2.1. лечение на пациенти със следните 
заболявания: възпалителни ставни заболя­
вания (ревматоиден артрит, болест на Бех­
терев, псориатичен артрит, ревматизъм и 
болест на Райтер, както и други реактивни 
артрити); системни заболявания на съеди­
нителната тъкан (системен лупус еритема­
тодес, системна склеродермия, васкулити, 
полимиозит/дерматомиозит, припокриващи и 
автоинфламаторни синдроми); дегенеративни 
ставни заболявания (гонартроза, коксартроза, 
спондилартроза и др.); мекотъканен ревма­
тизъм (бурсити, тендинити, фибромиалгия, 
полимиалгия ревматика); заболявания на 
костите (остеопороза, болест на Пейджет, 
алгодистрофия, асептични некрози); забо­
лявания, причинени от кристали (подагра, 
пирофосфатна и апатитна болест); хипермо­
билен синдром и наследствени ревматични 
заболявания;
3.3.2.2. извършват се основните медицин­
ски дейности за уточняване на диагнозата 
(анамнеза, статус, изследвания, поставяне 
на диагнозата, определяне на индивидуа­
лен лечебен план, медицинска експертиза, 
информиране на пациента и близките му, 
взимане на писмено съгласие от пациента, 
обучение на пациента), като при необходимост 
се извършват: диагностична и терапевтична 
ставна пункция, периставни инфилтрации, 
вътреставно лечение с хиалуронати и друга 
вискосуплементация; ехографско изследване 
на опорно-двигателния апарат;
3.3.2.3. в структурата по ревматология 
при необходимост може да се осъществява 
и интензивно наблюдение, като за целта се 
осигурява необходимият брой легла в зави­
симост от осъществявания обем дейност, 
с монитори за проследяване на основните 
жизнени показатели, аспиратор, апаратура 
за кардиопулмонална ресусцитация, перфу­